शरीर में दर्द की वजह से ज्यादा देर बैठ नहीं सकती थीं
judge of the Delhi High Court completed the proceedings while standing in the courtroom, जज ने कोर्टरूम में खड़े होकर कार्यवाही पूरी की
दिल्ली हाईकोर्ट की न्यायाधीश जस्टिस प्रतिभा मनिंदर सिंह ने गुरुवार को कोर्टरूम में डायस यानी मंच पर खड़े रहकर अदालती कार्यवाही पूरी की। बताया जा रहा है कि शरीर में दर्द की वजह से उन्होंने खड़े रहकर सुनवाई करने का फैसला लिया। ऐसा कर उन्होंने काम के प्रति बेहतर संदेश देने के साथ-साथ रिकॉर्ड भी स्थापित किया है। दरअसल, गुरुवार को उन्हें कुछ शारीरिक तकलीफ थी, जिससे वे कुर्सी पर लंबे समय तक नहीं बैठ सकीं और खड़े रहकर अदालती कार्यवाही का संचालन करने लगीं।
कोर्ट में 2 घंटे खड़े रहकर जज ने कार्यवाही पूरी की
जस्टिस सिंह ने खड़े रहकर काम करने को अधिक आरामदेह माना। लंच से पहले और उसके बाद करीब दो घंटे तक अदालती कार्यवाही पूरी की। बता दें कि आमतौर पर कोर्टरूम में जज अपनी कुर्सी पर बैठकर सामने टेबल पर रखे कंप्यूटर और दस्तावेजों की मदद से कार्यवाही पूरी करते हैं।
जस्टिस सिंह ने गुरुवार को कुछ मामलों को तो बैठकर सुना, मगर करीब साढ़े बारह बजे वे खड़ी हो गई, तब वहां मौजूद वकील और वादी समेत अन्य लोग चौंक गए और वे भी खड़े हो गए। मगर जस्टिस सिंह ने उन्हें बैठे रहने को कहा और बताया कि पूरा दिन बैठना मुश्किल हो जाता है। खड़े रहकर सुनवाई करना बेहतर है। खड़े रहकर सुनवाई के लिए उन्होंने सामने टेबल पर रखे कंप्यूटर को भी व्यवस्थित कराया। यह सिलसिला लंच तक और उसके बाद भी जारी रहा।
कार्यवाही स्थगित कर सकती थीं, मगर ऐसा नहीं किया
कोर्ट में मौजूद अधिवक्ताओं के मुताबिक, यह पहली बार हुआ, जब किसी जज ने शारीरिक तकलीफ के बावजूद अदालती कार्यवाही में हिस्सा लिया और खड़े रहकर सुनवाई की। अधिवक्ता अभिषेक प्रसाद ने बताया कि कोर्ट रूम में परंपरा रही है कि जज बैठकर और वकील खड़े रहकर कार्यवाही पूरी करते हैं, मगर जस्टिस सिंह ने शरीर में दर्द रहने के बाद भी खड़े होकर सुनवाई पूरी की, जबकि वे आसानी से दिनभर की कार्यवाही को स्थगित कर सकती थीं।
ऐसी ही अन्य खबरें भी पढ़ें...
पद्मा लक्ष्मी बनी केरल की पहली ट्रांसजेंडर वकील, एर्नाकुलम लॉ कॉलेज से ग्रेजुएशन किया
केरल स्टेट बार काउंसिल में पद्मा लक्ष्मी को पहली ट्रांसजेंडर महिला वकील के रूप में चुना गया है। वह 1500 से ज्यादा ग्रेजुएट में से एक हैं, जिन्होंने रविवार को आयोजित नॉमिनेशन सेरेमनी में राज्य की बार काउंसिल में अपना नाम इनरोल्मेंट कराया। इसके बाद पद्मा को प्रैक्टिस करने के लिए सर्टिफिकेट दे दिया गया। पद्मा ने एर्नाकुलम गवर्नमेंट लॉ कॉलेज से ग्रेजुएशन किया हैं। पढ़ें पूरी खबर...